नीमा शेरपा 20वीं बार एवरेस्ट पर चढ़कर अप्पा शेरपा के रिकॉर्ड की बराबरी करने जा रहे थे. लेकिन अब दो बच्चियों के पिता और सबसे अनुभवी इस पर्वतारोही को बर्फ के सागर में ढूंढा जा रहा है. उन्हें ऐसी जगह तलाशा जा रहा है जिसके चप्पे चप्पे से नीमा खुद वाकिफ थे. एवरेस्ट को नेपाल में सागरमाथा यानी सागर का मस्तक कहा जाता है. दुनिया की इस सबसे ऊंची चोटी पर चढ़ने का ख्वाब अब तक 4,000 से ज्यादा लोगों की जान ले चुका है. मारे गए लोगों में से ज्यादातर के शव अब भी बर्फ के नीचे दबे हुए हैं.